als_Latn dik_Latn sag_Latn
Lista Serbe është lista e vetme e përkrahur nga Beogradi. Kështu potencoi vetë presidenti serb, Aleksandar Vucic, ditë më parë në një takim me liderë të Listës Serbe.
Por, Lista që përkrahet nga shteti serb, fushatën për zgjedhjet e 11 qershorit e nisi në Leposavic, edhe atë me pjesëmarrje të njerëzve që janë kokat e krimit në veri të Mitrovicës.
Burime të gazetametro.net kanë bërë të ditur se personat që shihen në këtë foto janë të përfshirë direkt me kontrabandën dhe sulme të caktuara të kryera në veri.
Në fotografinë e siguruar nga gazetametro.net shihen Zoran Milojevic, Milan Radojevic, Milan Radoicic dhe Dejan Vulovic.
Zoran Milojevic, i cili shihet në anën e majtë me këmishë të bardhë, ka qenë ish-shef i mbrojtjes civile në Leposavic. Po ashtu, Milan Radojevic me mjekërr, e që është i ulur mbrapa Milojevicit, ka qenë shef i MUP’it serb për Leposavic.
Pranë Milojevicit është edhe Milan Radoicic, i cili është udhëheqës i krimit të organizuar në veri të Mitrovicës. I njëjti, sipas burimeve të Metros brenda policisë, ka qenë organizator i sulmit ndaj zyrës së kryetarit të Leposavic’it, Jabllanovic.
Ndërkohë, në anën e djathtë, është i ulur Dejan Vulovic. Për të, është konfirmuar se është udhëheqësi kryesor i kontrabandës në veri. I njëjti është nga Komuna e Leposavic’it.
Siç mëson Metro, në veri të Mitrovicës ka presion të madh ndaj votuesve serbë për të përkrahur vetëm Listën Serbe, e cila është e vetmja parti serbe që gëzon përkrahjen e shtetit serb.
Ndryshe, Lista Serbe që punon me direktiva të Beogradit, ka qenë pjesë e Qeverisë së Kosovës.
als_Latn als_Latn als_Latn als_Latn als_Latn als_Latn als_Latn als_Latn als_Latn